ও সহিংস অপরাধ করেছিলো; তারা মানবতা বিরোধী অপরাধী হিসেবে সুচিহ্নিত। একাত্তরে যারা রাজনৈতিক আদর্শের ভিত্তিতে পাকিস্তানের পক্ষ অবলম্বন করেছে; অথচ অহিংস থেকেছে; জাতির জনক তাদের জন্য সাধারণ ক্ষমা ঘোষণা করেছেন। স্বাধীনতার ৪৭ বছর হয়ে গেলো; এখন বাংলাদেশের নাগরিককে কোন দায়িত্বপূর্ণ পদে অধিষ্ঠিত ব্যক্তির "রাজাকারের বাচ্চা" বলা বে-আইনি বক্তব্য বলেই মনে হয়। মতিয়া চৌধুরির মতো অভিজ্ঞ রাজনীতিক এমন অসাংবিধানিক বক্তব্য না রাখলে অগ্নিকন্যা হিসেবে জনস্বার্থের পক্ষে উনার নিরাপোষ মনোভঙ্গির সুকৃতিতে মালিন্য আসতো না।